‘ডায়েরি অফ মণিপুর’ সিনেমার হাত ধরে বলিউড ডেবিউ মহাকুম্ভের মোনালিসার

কলকাতা: মহাকুম্ভে (Maha Kumbh 2025) মালা বেচতে এসে ঘুরে গেল ভাগ্যের চাকা। প্রয়াগরাজে পা রাখতেই রাতারাতি সেনসেশন হয়ে উঠেছেন মালা বিক্রেতা মোনালিসা ভোঁসলে (Monalisa)। কুম্ভ মেলায় এসেই গ্ল্যামার দুনিয়া থেকে ডাক পেলেন মোনালিসা। আগে শোনা গিয়েছিল, তিনি নাকি আল্লু অর্জুনের নায়িকা হতে চলেছেন। সেই জল্পনার মাঝেই মোনালিসার বলিউড অভিষেকের খবর এল। দক্ষিণী ইন্ডাস্ট্রিতে এখনও কিছু ঠিকঠাক না হলেও বলিউডে মোনালিসা যে পা রাখতে চলেছেন তা নিশ্চিত।

সনোজ মিশ্রর পরিচালনায় ‘দ্য ডায়েরি অফ মণিপুর’ (The Diary of Manipur) সিনেমায় অভিনয় করতে চলেছেন মহাকুম্ভের এই ভাইরাল স্টার মোনালিসা। সম্প্রতি পরিচালক খোদ মোনালিসার মাহেশ্বরের বাড়িতে ঘুরে এসেছেন। সেখান থেকে ছবি পোস্ট করেই সনোজ মিশ্র মোনালিসার বলিউড ডেবিউয়ের খবর দেন। জানা গিয়েছে , আগামী ফেব্রুয়ারি মাস থেকেই সেই ছবির শুটিং শুরু হবে। পাশাপাশি শোনা যাচ্ছে দক্ষিণী সিনেমায় অভিষেক নাকি সময়ের অপেক্ষা। তাঁকে আল্লু অর্জুনের নায়িকা হিসেবেও দেখা যেতে পারে। মোনালিসার শুধুমাত্র বলিউডে নয়, দক্ষিণী ইন্ডাস্ট্রিতেও জায়গা পাওয়ার সম্ভাবনা রয়েছে। গুঞ্জন শোনা যাচ্ছে, দক্ষিণী সুপারস্টার আল্লু অর্জুন (Allu Arjun) নাকি তাঁকে তাঁর পরবর্তী সিনেমা ‘পুষ্পা ৩’ (Pushpa 3)-তে নায়িকা হিসেবে নিতে চাইছেন!

আরও পড়ুন: সুহানাকে হবু শাশুড়ির সিলমোহর!

যে মেয়ে এতদিন শুধুমাত্র মালা বিক্রি করে সংসার চালাতেন, তাঁর জীবন আচমকা বদলে গেল। ভাইরাল হওয়ার পর বিরক্ত মোনালিসা, পরিবার। কিন্তু এই খ্যাতি তাঁকে শান্তি দেয়নি। তিনি নিজেই বলেছেন, “লোকে আমার তৈরি মালার চেয়ে আমাকেই বেশি দেখতে আসছে, কিন্তু কেউ মালা কিনছে না। এই বছরের কুম্ভ মেলা আমার ব্যবসা একেবারে শেষ করে দিল।

অন্য খবর দেখুন